OpenLLM-France/wikimedia huggingface dataset:
# Georg Landsberg

Georg Landsberg (Breslau, 30 de gener de 1865 - Kiel, 14 de setembre de 1912) va ser un matemàtic alemany.

## Vida i obra

Landsberg va estudiar a les universitats de Leipzig i Breslau, obtenint el doctorat en aquesta última el 1890. Des de 1893 i fins al 1904 va ser professor de matemàtiques a la universitat de Heidelberg. El 1904 va retornar a la universitat de Breslau, però només s'hi va estar dos anys, ja que el 1906 va acceptar un lloc a la universitat de Kiel, en la qual va romandre fins a la seva mort prematura el 1912. A Kiel, va ser mestre de Jakob Nielsen, qui li va dedicar paraules d'agraïment en la seva tesi doctoral de l'any 1913.
Landsberg és recordat per haver estat l'autor, juntament amb Kurt Hensel, del tractat estàndard sobre teoria de les funcions algebraiques: Theorie der Algebraischen Funktionen einer Variabeln (1902). La idea central del seu tractat procedeix dels treballs sobre nombres algebraics de Kronecker i Dedekind, a més d'utilitzar l'analogia entre els enters algebraics d'un camp numèric algebraic i les funcions algebraiques d'una superfície de Riemann.

## Referències

* ↑ Drüll, 1986, p. 155.
* ↑ Fenchel, 1960, p. viii-ix.
* ↑ Corry, 2004, p. 185.
* ↑ Kline, 1972, p. 942.

## Bibliografia

* Corry, Leo. Modern Algebra and the Rise of Mathematical Structures (en (anglès)). Birkhäuser, 2004. ISBN 978-3-7643-7002-2.
* Drüll, Dagmar. Heidelberger Gelehrtenlexikon 1803–1932 (en alemany). Springer, 1986. ISBN 978-3-642-70761-2.
* Fenchel, Werner «Jakob Nielsen in memoriam» (en anglès). Acta Mathematica, Vol. 103, Num. 3-4, 1960, pàg. IV-XIX. DOI: 10.1007/BF02546355. ISSN: 0001-5962.
* Kline, Morris. Mathematical Thought From Ancient to Modern Times: Volume 3 (en anglès). Oxford University Press, 1972. ISBN 0-19-506137-3.

## Enllaços externs

* O'Connor, John J.; Robertson, Edmund F. «Georg Landsberg» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Schoeneberg, Bruno. «Landsberg, Georg». Complete Dictionary of Scientific Biography, 2008. [Consulta: 5 febrer 2019]. (anglès)
# Germán Riesco Errázuriz

Germán Riesco Errázuriz (Rancagua, 28 de maig de 1854 - Santiago de Xile, 8 de desembre de 1916) fou un polític xilè, president de la república entre 1901 i 1906. Era nebot del president Federico Errázuriz Zañartu i cosí, a més de cunyat, del president Federico Errázuriz Echaurren.
Va desenvolupar una llarga carrera en el Poder Judicial, obtenint el seu primer càrrec públic el 1900 en ser elegit senador. El 1901 va ser elegit president de la República com a candidat de l'Aliança Liberal.
Durant el seu mandat es van redactar els Codis de Procediment Civil i Penal. Es va iniciar la construcció del clavegueram de Santiago i el ferrocarril transandí per Uspallata.

## Referències

* ↑ «Germán Riesco (1901-1906)» (en (castellà)). [Consulta: 7 novembre 2015].
# Geneta de Bourlon

La geneta de Bourlon és un mamífer de l'orde Carnivora. És una de les catorze espècies de geneta. Es troba a les selves de Guinea, Costa d'Ivori, Libèria i Sierra Leone.

## Referències

* ↑ (anglès) . Genetta bourloni. UICN 2008. Llista Vermella d'espècies amenaçades de la UICN, edició 2008, consultada el 6 juny 2010.
* ↑ Wozencraft, W. C. Wilson, D. E.; Reeder, D. M. (editors). Mammal Species of the World (en anglès). 3a edició. Baltimore: Johns Hopkins University Press, 16 novembre 2005, p. 2142. ISBN 9780801882210.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Geneva Open

El Torneig de Ginebra, conegut oficialment com a Geneva Open, és una competició tennística professional que es disputa sobre terra batuda al Tennis Club de Genèv de Ginebra, Suïssa. Pertany a les sèries 250 del circuit ATP masculí i es disputa una setmana abans del Roland Garros.
El torneig es va crear l'any 1980 i va tenir continuïtat durant dotze anys fins a ser cancel·lat el 1991. El 2014 es va anunciar que el torneig de Düsseldorf es traslladava a Ginebra a causa de la manca de patrocini i així recuperar aquest torneig la temporada 2015 en el mateix emplaçament i sobre la mateixa superfície.

## Palmarès
### Individual masculí

| Any | Campió | Finalista | Resultat |
| 2024 | Casper Ruud (3) | Tomáš Macháč | 7−5, 6−3 |
| 2023 | Nicolás Jarry | Grigor Dimitrov | 7−6(1), 6−1 |
| 2022 | Casper Ruud | João Sousa | 7−6(3), 4−6, 7−6(1) |
| 2021 | Casper Ruud | Denis Shapovalov | 7−6(6), 6−4 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2019 | Alexander Zverev | Nicolás Jarry | 6−3, 3−6, 7−6(8) |
| 2018 | Márton Fucsovics | Peter Gojowczyk | 6−2, 6−2 |
| 2017 | Stan Wawrinka (2) | Mischa Zverev | 4−6, 6−3, 6−3 |
| 2016 | Stan Wawrinka | Marin Čilić | 6−4, 7−6(11) |
| 2015 | Thomaz Bellucci | João Sousa | 7−6(4), 6−4 |

### Dobles masculins

| Any | Campions | Finalistes | Resultat |
| 2024 | Marcelo Arévalo Mate Pavić | Lloyd Glasspool Jean-Julien Rojer | 7−6(2), 7−5 |
| 2023 | Jamie Murray Michael Venus | Marcel Granollers Horacio Zeballos | 7−6(6), 7−6(3) |
| 2022 | Nikola Mektić Mate Pavić | Pablo Andújar Matwé Middelkoop | 2−6, 6−2, [10−3] |
| 2021 | John Peers Michael Venus | Simone Bolelli Máximo González | 6−2, 7−5 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2019 | Oliver Marach Mate Pavić (2) | Matthew Ebden Robert Lindstedt | 6−3, 6−4 |
| 2018 | Oliver Marach Mate Pavić | Ivan Dodig Rajeev Ram | 6−3, 7−6(3), [11−9] |
| 2017 | Jean-Julien Rojer Horia Tecău | Juan Sebastián Cabal Robert Farah | 2−6, 7−6(9), [10−6] |
| 2016 | Steve Johnson Sam Querrey | Raven Klaasen Rajeev Ram | 6−4, 6−1 |
| 2015 | Juan Sebastián Cabal Robert Farah | Raven Klaasen Lu Yen-hsun | 7−5, 4−6, [10−7] |

## Enllaços externs

* Web oficial Arxivat 2015-05-20 a Wayback Machine. (francès)
* Perfil del torneig a l'ATP (anglès)
Ginebra :
1980
1981
1982
1983
1984
1985
1986
1987
1988
1989
1990
1991
2015
2016
2017
2018
2019
2021
2022
2023
2024 :
# Giuliano Bonfante

Giuliano Bonfante (Milà, 6 d'agost de 1904 - Roma, 7 de setembre de 2005) fou un lingüista italià, especialista en indoeuropeística i seguidor del mètode de la neolingüística.

## Vida i obra

Bonfante fou fill del jurista i historiador del dret Pietro Bonfante. Va estudiar lingüística indoeuropea però amb la pujada del feixisme al poder, va deixar Itàlia i fou professor a Ginebra i als Estats Units (a Princeton) durant els anys 40 i 50; allí fou fundador de la International Linguistic Association. Després de la guerra tornà a Itàlia, i fou professor successivament a les universitats de Gènova i Torí, des de 1960 i fins a la jubilació.
El 1969 fou nomenat membre de l'Accademia dei Lincei. Els seus estudis se centraren en l'etrusc, l'hitita i el llatí. També feu estudis sobre llengües romàniques, particularment el romanès. Alguns dels seus treballs els publicà conjuntament amb la seva filla Larissa Bonfante.
Se li dedicà un volum d'estudis en homenatge: Giacomo Devoto et al. (eds.): Scritti in onore di Giuliano Bonfante (Brescia 1976, 2 volums).

## Bibliografia

* Della intonazione sillabica indoeuropea (Roma, 1930)
* I dialetti indoeuropei (Nàpols, 1931)
* Latini e Germani in Italia (Brescia, 1965)
* La dottrina neolinguistica (Torí, 1970)
* Studi romeni (Roma, 1973)
* The Etruscan language: an introduction (Nova York, 1983) (amb Larissa Bonfante)
* La protopatria degli Slavi (Breslavia, 1984)
* Lingua e cultura degli Etruschi (1985)
* Grammatica latina: per le Scuole Medie Superiori (Milà, 1987)
* La lingua parlata in Orazio (1994)
* The origin of the Romance languages: stages in the development of Latin (1999, editat per Larissa Bonfante)

## Referències

* ↑ http://linguistlist.org/issues/17/17-240.html
* ↑ Sobre aquests treballs, vegeu la nota de L. Renzi

## Bibliografia

* Ricordo di Giuliano Bonfante per Lorenzo Renzi (Associazione Italiana di Romenistica c/o Dipartimento di Studi Romanzi - Università di Roma "La Sapienza") Arxivat 2011-08-13 a Wayback Machine.

## Enllaços externs

* Enciclopèdia Treccani
* La Reppublica, notícia de la defunció
* Pàgina en memòria, amb una fotografia
# Giuliano Bugiardini

Giuliano Bugiardini (Florència, 1475? — 1554?) va ser un pintor italià del Renaixement.
Va ser admès a la cèlebre Accademia dei Giardini Medicei di San Marco de Florència, on va esdevenir amic i seguidor de Miquel Àngel.
Deixeble de Mariotto Albertinelli, va rebre la influència de Ghirlandaio i de Piero di Cosimo, com es pot constatar en moltes de les seues obres, com ara la Mare de Déu amb l'infant i sant Joanet (Galeria Sabauda de Torí), la Madonna della Palma (1520) (Galeria dels Uffizi, Florència), el Martiri de santa Caterina (Santa Maria Novella, Florència) i en els nombrosos retrats i Mares de Déu de la Col·lecció Liechtenstein de Viena i del Museu de l'Ermitage de Sant Petersburg.
El Retrat de dona, conegut també com La Suora i conservat als Uffizi, ja va ser atribuït a Leonardo da Vinci, i com a tal va ser adquirit l'any 1819 per Ferran III de Toscana, gran duc de Toscana. Avui dia s'atribueix a Bugiardini, però no unànimement: hi ha qui el fa de Mariotto Albertinelli o de Ridolfo Ghirlandaio.
# Goran Milojević

Goran Milojević (nascut el 6 de desembre de 1964 a Aranđelovac, Sèrbia) és un exfutbolista i entrenador serbi. Va ser dues vegades internacional amb la selecció iugoslava.
Com a jugador va desenvolupar la major de la seua carrera a la lliga espanyola, jugant entre Primera i Segona Divisió a les files del CP Mérida, RCD Mallorca, Celta de Vigo i Vila-real CF. També va jugar als dos equips més importants de Belgrad, a la lliga francesa i a la mexicana.
Després, ha seguit vinculat al món del futbol com a entrenador. Ha dirigit en el seu país al FK Zeleznik (01/02), FK Rudar Pljevlja (02/03), FK Radnički Obrenovac (0/04) i FK Smederevo (2007), mentre que a la lliga espanyola ha entrenat a la UD Mérida (08/09). A la temporada 2010/11 entrena l'Atlètic Balears, de Palma, que juda a Segona Divisió B.

## Referències

* ↑ «¿Qué fue de Goran Milojevic? El serbio que jugó en América» (en espanyol de Mèxic). mexico.as.com, 17-11-2017. [Consulta: 17 març 2024].
* ↑ «Goran Milojevic - Perfil del jugador» (en castellà). transfermarkt.es. [Consulta: 17 març 2024].
# Georges Parent

Georges Parent (Tresserve, 15 de setembre de 1885 - Saint-Germain-en-Laye, 22 d'octubre de 1918) va ser un ciclista francès, professional des del 1907 fins al 1914. Es va especialitzar en el mig fons, en què va aconseguir tres Campionats del Món de l'especialitat.
Parent, va ser ferit i condecorat durant la Primera Guerra Mundial, i va morir a causa de la grip espanyola poques setmanes de firmar-se Armistici.

## Palmarès

* 1908
** Campió de França de Mig fons
* 1909
** Campió del Món de Mig fons
** Campió de França de Mig fons
* 1910
** Campió del Món de Mig fons
** Campió de França de Mig fons
* 1911
** Campió del Món de Mig fons

## Referències

* ↑ «Les cycliste pendant la Première Guerre mondiale». [Consulta: 2 gener 2013].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Biografia a museociclismo.it
# Giedrius Arlauskis

Giedrius Arlauskis (Telšiai, 1 de desembre de 1987) és un futbolista lituà de la dècada de 2010.
Pel que fa a clubs, destacà a Unirea Urziceni, Rubin Kazan, Steaua București i Watford. El gener de 2016 fou cedit al RCD Espanyol, però no gaudí de gaire minuts.
Fou internacional amb la selecció de futbol de Lituània.

## Referències

* ↑ (en russian) UEFA Official Website, 01-01-2010 [Consulta: 18 juny 2015].
* ↑ «Blestemul lui Arlauskis! "Le doresc celor de la Unirea să ajungă în Liga a V-a!"» (en romanian). ProSport.ro, 25-02-2011 [Consulta: 18 juny 2015].
* ↑ «Rubin verstärkt sich mit Arlauskis» (en german). UEFA Official Website, 20-08-2010 [Consulta: 18 juny 2015].
* ↑ «Liga 1 OFICIAL – Arlauskis a semnat cu Steaua. Jucătorul va fi prezentat miercuri» (en romanian). Pro Sport.ro, 10-06-2014 [Consulta: 18 juny 2015].
* ↑ «OFFICIAL: Giedrius Arlauskis Signs». Watford F.C., 04-06-2015. Arxivat de l'original el 4 June 2015. [Consulta: 18 juny 2015].
* ↑ «Espanyol loan Watford 'keeper Arlauskis», 29-01-2016.
* ↑ «¿Temporada de tres entrenadores?» (en spanish). Marca.com, 31-01-2016 [Consulta: 30 agost 2017].
* ↑ «Lietuvos futbolo rinktinėje - 20 "legionierių"» (en lithuanian). Respublika, 29-08-2008 [Consulta: 30 agost 2017].
* ↑ «Trenerių eksperimentai baigėsi lygiosiomis» (en lithuanian). Lietuvos žinios, 21-11-2008 [Consulta: 30 agost 2017]. Arxivat 30 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-30. [Consulta: 19 setembre 2020].
* ↑ Giedrius Arlauskis a National-Football-Teams.com (anglès)
# Ghorwane

Ghorwane és un grup musical de Moçambic d'estil marrabenta format en 1983. El nom és inspirat en un llac del districte de Chibuto, a la província de Gaza, d'on era originari Pedro Langa, líder del grup fins al seu assassinat en 2001. Aquest nom li va ser donat pel president de Moçambic Samora Machel durant un festival per celebrar els deu anys d'independència en 1985. Samora va declarar que "està prohibit mentir a la República Popular de Moçambic" i cita Ghorwane com a exemple. Ghorwane és el terme tsonga per bons nois. El seu estil és una combinació de música tradicional de Moçambic, afropop i fusió.
Ghorwane canta en llengües locals com tsonga, ronga i chopi. El compositor i saxofonista de la banda, José "Zeca" Alage, va ser assassinat el 1993, i el seu líder, Pedro Langa (1959-2001), en 2001. El seu àlbum de 2005 VANA VA NDOTA va ser dedicat ambdós.

## Discografia

* 1993: Majurugenta
* 1994: Não é preciso empurrar (trilha sonora)
* 1997: Kudumba'
* 2000: Mozambique Relief
* 2005: VANA VA NDOTA
* 2015: Kukavata

## Referències

* ↑ Ghorwane (MOZ) Arxivat 2018-01-06 a Wayback Machine. a maailmakylassa.fi
* ↑ Simon Broughton, Mark Ellingham, Richard Trillo World Music: Africa, Europe and the Middle East, p. 582-583

## Enllaços externs

* Ghorwane a discogs
* Ghorwane a allmusic
# Governació d'Oriola

La governació d'Oriola, també coneguda en època foral com governació dellà Xixona, era una de les dues demarcacions administratives en les quals es dividia l'antic Regne de València.
La procuració d'Oriola va ser creada el 1304 després de la incorporació definitiva de la zona nord del Regne de Múrcia a la Corona d'Aragó per Jaume el Just després de la Sentència Arbitral de Torrellas i comprenia les actuals comarques del Baix Segura, el Baix Vinalopó, l'Alacantí, les Valls del Vinalopó, el Vinalopó Mitjà i Elda i Salines d'Elda de l'Alt Vinalopó, la resta d'aquesta comarca va quedar sota sobirania de la Corona de Castella, amb el seu límit nord situat sobre el riu Montnegre o de Xixona, límit de l'antiga Governació de Xàtiva que era l'administració foral situada més al sud en aquell moment del Regne de València. El 1366 la procuració esdevingué Governació.
S'establí en 1315 en la governació la prohibició als musulmans d'acollir musulmans estrangers, i la responsabilitat col·lectiva dels sarraïns per les morts o captures (crim de collera) de cristians a Petrer, Elda, Novelda, Asp, Xinosa, Monòver, Crevillent o Favanella, de manera que els naturals del lloc on hagués succeït havien de reparar el dany, per mirar d'evitar la col·laboració amb els granadins.

## Referències

* ↑ Ferrero, Remedios. Corts i Parlaments de la Corona d'Aragó. Universitat de València, 2011, p. 336. ISBN 8437084393.
* ↑ «Governació d'Oriola». Gran Enciclopèdia Catalana. Barcelona: Grup Enciclopèdia Catalana.
* ↑ Guia, Josep. D'esclaus i captius. Dos moros collerats de Biar, l'any 1456 [Consulta: 14 juliol 2013].
* ↑ Ferrer i Mallol, María Teresa. La frontera amb l'Islam en el segle xiv. CSIC, 1988, p. 67-68. ISBN 8400068149.
# Gloria Rodríguez Sánchez

Gloria Rodríguez Sánchez (Torre Pacheco, regió de Múrcia, 6 de març de 1992) és una ciclista espanyola. Professional des del 2012, actualment milita a l'equip Lointek. Combina la carretera amb el ciclisme en pista.

## Palmarès en ruta

* 2009
** Campiona d'Espanya júnior en ruta
** Campiona d'Espanya júnior en contrarellotge
* 2016
** 1a al Trofeu Roldán

## Palmarès en pista

* 2015
** Campiona d'Espanya en Persecució

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Gran Premi d'Europa del 1993

El Gran Premi d'Europa de Fórmula 1 de la temporada 1993 va ser disputat l'11 d'abril del 1993, al circuit de Donington Park.

## Resultats de la cursa

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Ayrton Senna | McLaren - Ford | 76 | 1h 50' 47. 4 | 4 | 10 |
| 2 | 0 | Damon Hill | Williams - Renault | 76 | + 1' 23. 199 min. | 2 | 6 |
| 3 | 2 | Alain Prost | Williams - Renault | 75 | + 1 Volta | 1 | 4 |
| 4 | 12 | Johnny Herbert | Lotus - Ford | 75 | + 1 Volta | 11 | 3 |
| 5 | 6 | Riccardo Patrese | Benetton - Ford | 74 | + 2 Voltes | 10 | 2 |
| 6 | 24 | Fabrizio Barbazza | Minardi-Ford | 74 | + 2 Voltes | 20 | 1 |
| 7 | 23 | Christian Fittipaldi | Minardi - Ford | 73 | + 3 Voltes | 16 | |
| 8 | 11 | Alessandro Zanardi | Lotus - Ford | 72 | + 4 Voltes | 13 | |
| 9 | 20 | Érik Comas | Larrousse - Lamborghini | 72 | + 4 Voltes | 17 | |
| 10 | 14 | Rubens Barrichello | Jordan - Hart | 70 | Alim. combustible | 12 | |
| 11 | 21 | Michele Alboreto | Lola - Ferrari | 70 | + 6 Voltes | 24 | |
| Ret | 9 | Derek Warwick | Footwork - Mugen-Honda | 66 | Caixa canvi | 14 | |
| Ret | 25 | Thierry Boutsen | Prost - Renault | 61 | Part Mecànica | 19 | |
| Ret | 4 | Andrea de Cesaris | Tyrrell - Yamaha | 55 | Caixa canvi | 25 | |
| Ret | 27 | Jean Alesi | Ferrari | 36 | Caixa canvi | 9 | |
| Ret | 10 | Aguri Suzuki | Footwork - Mugen-Honda | 29 | Caixa canvi | 23 | |
| Ret | 19 | Philippe Alliot | Larrousse - Lamborghini | 27 | Col·lisió | 15 | |
| Ret | 5 | Michael Schumacher | Benetton - Ford | 22 | Accident | 3 | |
| Ret | 26 | Mark Blundell | Ligier - Renault | 20 | Accident | 21 | |
| Ret | 28 | Gerhard Berger | Ferrari | 19 | Suspensions | 8 | |
| Ret | 30 | Jyrki Järvilehto | Sauber | 13 | Direcció | 7 | |
| Ret | 3 | Ukyo Katayama | Tyrrell - Yamaha | 11 | Embragatge | 18 | |
| Ret | 25 | Martin Brundle | Ligier - Renault | 7 | Accident | 22 | |
| Ret | 29 | Karl Wendlinger | Sauber | 0 | Col·lisió | 5 | |
| Ret | 7 | Michael Andretti | McLaren - Ford | 0 | Col·lisió | 6 | |
| NVQ | 22 | Luca Badoer | Lola - Ferrari | | | | |

## Altres

* Pole: Alain Prost 1' 10. 458
* Volta ràpida: Ayrton Senna 1' 18. 029 (a la volta 57)

## Referències

* «Web Oficial de la Fórmula 1». [Consulta: 18 - 05 - 2010].

## Enllaços externs

* Comentaris d' Ayrton Senna @ GP de Europa 1993 (Participació del pilot) Arxivat 2007-03-04 a Wayback Machine.
# Gregorio Soria Arretxe

Gregorio Soria Arretxe, també conegut com a Goio, (Gernika, 25 de setembre de 1968) és un futbolista basc, que ocupa la posició de defensa.

## Trajectòria

Sorgeix del planter de l'Athletic Club, però encara que roman sis anys amb el filial, no arriba a debutar amb el primer equip. En busca d'oportunitats, a l'estiu de 1993 fitxa per la SD Compostela. Eixe any puja a Primera amb els gallecs, tot jugant 32 partits i marcant un gol.
Amb el Compostela no participa tant en la màxima categoria, apareixent en tan sols vuit partits. La temporada 95/96 recala a la SD Eibar. Jugarà quatre temporades amb el conjunt basc (exceptuant el parèntesi de la temporada 96/97 a l'Écija), en les quals seria titular en totes elles.
L'estiu del 2000 s'incorpora a l'Aurrerà de Vitoria, amb qui milita tres anys a la Segona B. Des del 2003 forma part del planter del modest equip del Zamudio, de la Tercera Divisió basca.

## Enllaços externs

* Fitxa de Goio
# Greer

Greer és una població dels Estats Units a l'estat de Carolina del Sud. Segons el cens del 2000 tenia 16.843 habitants.

## Demografia

Segons el cens del 2000, Greer tenia 16.843 habitants, 6.714 habitatges i 4.511 famílies. La densitat de població era de 403,2 habitants/km².
Dels 6.714 habitatges en un 31,8% hi vivien nens de menys de 18 anys, en un 47,1% hi vivien parelles casades, en un 15,7% dones solteres, i en un 32,8% no eren unitats familiars. En el 27,9% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,8% tenia menys de 18 anys, un 9,2% entre 18 i 24, un 33,4% entre 25 i 44, un 18,9% de 45 a 60 i un 13,6% 65 anys o més.
L'edat mediana era de 34 anys. Per cada 100 dones de 18 o més anys hi havia 87,6 homes.
La renda mediana per habitatge era de 33.140 $ i la renda mediana per família de 41.864 $. Els homes tenien una renda mediana de 33.147 $ mentre que les dones 23.566 $. La renda per capita de la població era de 17.546 $. Entorn del 12,2% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Greer». American Fact Finder. Oficina del Cens dels Estats Units, 12-01-2010.
# Guanzi

«Guanzi» té aquests significats:
* Guan Zhong (管仲, o Guanzi 管子 "Mestre Guan"), home de lleis xinès, filòsof i polític
* Guanzi (text) (管子 "[Escrits del] Mestre Guan"), text xinès anomenat com el seu autor Guan Zhong
* Guan (instrument) (管, o guanzi 管子), instrument xinès